РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  08

от заседание на Комисия ”Професионална квалификация,
информационни технологии и статистика” на ВСС,
проведено на 25.02.2014 г.

Днес, 25.02.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев– отсъства
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи”. 

1. ОТНОСНО: Среща с представители на Декстро Груп ООД относно уточняване на параметрите по поддръжката на сървисите за безхартиен обмен между съдилищата.
Сървисите за безхартиен обмен са инсталирани в петте апелативни съдилища и се използват от всички съдилища при електронния трансфер на дела.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Сключването на договор за поддръжка на сървисите за безхартиен обмен на стойност една минимална работна заплата без ДДС на месец за всички инсталирани сървиси, е целесъобразно.
1.2. Изпраща решението на комисия „Бюджет и финанси”  по компетентност.

2. ОТНОСНО: Писмо от Тодор Керанов – главен секретар на Министерство на правосъдието за предоставяне на информация във връзка с искане от Министерство на транспорта, информационните технологии и съобщенията.
Предвид изтеклия  краен срок за предоставяне на поисканата информация (14.02.2014 г.) по постъпилото на 17.02.2014 г.  в администрацията на ВСС,  писмо
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема писмото от главния секретар на Министерство на правосъдието за сведение.
2.2. Упълномощава Р. Георгиев да осъществи контакт с  Министерство на транспорта, информационните технологии и съобщенията във връзка с поисканата информация.

3. ОТНОСНО:  Писмо от Сотир Цацаров – Главен прокурор на РБ относно предоставяне на информация на Зам.-Министъра на икономиката и енергетиката.
Информацията е предоставена на Зам.-Министъра на икономиката и енергетиката, в отговор на писмо адресирано до Висшия съдебен съвет.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема писмото от Главния прокурор за сведение.

4. ОТНОСНО: Искане от председателя на Районен съд гр. Свиленград за закупуване на 6 броя компютърни конфигурации, 1 брой принтер и 1 брой мултифункционално устройство.

Част от поисканата компютърна техника е за новопостъпили магистрати, с каквато съдът не разполага.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1 Искането от председателя на Районен съд гр. Свиленград за закупуване на 2 броя компютърни конфигурации, е основателно.
4.2. Изпраща писмото от председателя на Районен съд гр. Свиленград на комисия „Бюджет и финанси” на ВСС, по компетентност.
4.3 Отлага разглеждането на останалите искания за компютърна техника, в съответствие с взетото решение по протокол  44 от 17.10.2012 г., т.3.

5. ОТНОСНО: Искане от председателя на Административен съд гр. Пловдив за закупуване на копирна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Искането от председателя на Административен съд гр. Пловдив не е от компетентността на комисия ПКИТС.
5.2. Изпраща искането на комисия „Бюджет и финанси” на ВСС, по компетентност.

6. ОТНОСНО: Становища по Предложение за промени и изготвяне на указания при поставяне на индексите по наказателни дела от РС Пирдоп, РС Русе, ОС Габрово, РС Варна, РС Пещера и РС Омуртаг.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за обобщаване становищата по Предложения за промени и изготвяне на указания при поставяне на индексите, отразяващи резултатите от инстанционната проверка.

7. ОТНОСНО: Становищe от председателя на ОС Хасково, по проекта на разработената от Министерството на правосъдието  „Секторна стратегия за въвеждане на електронно управление и електронно правосъдие 2014-2020 г.”

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Становищата получени от органите на съдебната власт по проекта на разработената от Министерството на правосъдието  Секторна стратегия да се събират за обобщаване.
7.2. Да се изпрати писмо до председателите на всички съдилища, във връзка с разработване на нов текст на стратегия, да изпратят становища не само по проекта на стратегия, но и за представяне на идеи за бъдещата архитектура на електронното правосъдие в срок до 07.03.2014 г.

8.ОТНОСНО: Писмо от председателя на РС Балчик относно справки по движението на делата чрез отдалечен достъп.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Приема писмото от председателя на РС Балчик за сведение.

9.ОТНОСНО: Решение на комисия „Бюджет и финанси” на ВСС относно искане на закупуване на компютърна техника за нуждите на Административен съд София-град.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема решението на комисия „Бюджет и финанси” на ВСС за сведение.

10.ОТНОСНО: Доклад от Мария Кузманова относно воденето на регистъра за ЮЛНЦ, издаването на удостоверения за уникалност на името при новообразувани дела за сдружения с нестопанска цел, читалища и ЖСК, за издаване на удостоверения по § 5а и § 5г от ПЗРЗТР.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Приема доклада на Мария Кузманова за сведение.

11.ОТНОСНО: Типови справки от ядрото на ЕИСПП, използвани от административните съдилища.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Да се запитат писмено административните съдилища до кои типови справки от ядрото на ЕИСПП е необходимо да имат достъп и на какво законово основание. 

12.ОТНОСНО: Изменение на решение по Протокол № 2/16.01.2014 г. на Висшия съдебен съвет, д. т. 11.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

ИЗМЕНЯ решение по Протокол № 2/16.01.2014 г. на Висшия съдебен съвет, д. т. 11.1.1. и 11.1.6., като текста: „пряко договаряне” да се чете: „публична покана”.
Мотиви: Това произтича от Закона за обществените поръчки и предвидените в него прагов,е след обобщаване на всички проекти на ВСС.

ПРЕДСЕДАТЕЛ
НА КОМИСИЯТА: /п/

РУМЕН ГЕОРГИЕВ